Παραβόλα Αιτωλοακαρνανίας

Η Παραβόλα είναι οικισμός της Στερεάς Ελλάδας στην Περιφερειακή Ενότητα Αιτωλοακαρνανίας. 

 Γενικά στοιχεία 
Η Παραβόλα βρίσκεται στη βόρεια πλευρά της λίμνης Τριχωνίδας, κοντά στους πρόποδες του Παναιτωλικού όρους σε υψόμετρο 70 μέτρα. Σύμφωνα με την απογραφή του 2011 έχει πληθυσμό 901 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10710  (σελ. 235 του pdf) Απέχει περίπου 11 χλμ. Α.-ΝΑ. από το Αγρίνιο. Ως οικισμός αναφέρεται επίσημα το 1889 στο ΦΕΚ 251Α - 04/10/1889 να προσαρτάται στον τότε δήμο Θέρμου. Από το 1994 και μέχρι το 2010, πριν την εφαρμογή της διοικητικής μεταρρύθμισης Καλλικράτης, ήταν έδρα του δήμου Παραβόλας. Πολιούχος και προστάτης αυτής ο Άγιος Δημήτριος που εορτάζει στις 26 Οκτωβρίου εκάστου έτους.

 Ιστορικά στοιχεία         
Στο κέντρο του οικισμού υψώνεται ένας λόφος, ονόματι Παλιόκαστρο, με πανοραμική θέα στη λίμνη Τριχωνίδα, στην κορυφή του οποίου σώζονται τα ερείπια του αρχαίου αιτωλικού οχυρού Βουκάτιον, το οποίο από το 1976 έχει κηρυχθεί αρχαιολογικός χώρος. Από το μικρό αυτό οχυρό σώζονται τμήματα των τειχών που ανήκουν στον 3ο αι π.Χ. καθώς κι ένας ημικυκλικός πύργος με τρία παράθυρα. Από τη Βυζαντινή περίοδο σώζεται ο κοιμητηριακός ναός της Θεοτόκου, ο οποίος είναι περιορισμένος στο ανατολικό μέρος του μεσαίου κλίτους παλαιοχριστιανικής βασιλικής του 6ου αι. Ιδιαίτερη σημασία έχει η μορφολογία της αψίδας.Ο ναός περιορίστηκε στο σημερινό του μέγεθος κατά τη εποχή του Δεσποτάτου, τον 13ο αι.ΑΙΤΩΛΟΑΚΑΡΝΑΝΙΑ, Ιστορική - Αρχαιολογική Εταιρία Δυτικής Ελλάδος, Αγρίνιο 1995

 Δημογραφικά στοιχεία 
Η Παραβόλα, σύμφωνα με την απογραφή 2011, ως κοινότητα έχει πληθυσμό 3.773 κατοίκους και ως οικισμός 2431«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10710  (σελ. 236 του pdf) ενώ με την απογραφή πληθυσμού του Μαρτίου 2001 είχε 2.321 κατοίκουςhttp://www.statistics.gr/portal/page/portal/ESYE/BUCKET/A1604/Other/A1604_SAP01_TB_DC_00_2001_01_F_GR.pdf, οι οποίοι ασχολούνται κυρίως με τη γεωργία και την κτηνοτροφία. Στην Παραβόλα υπάρχει κατάστημα ΕΛ.ΤΑ.,Κ.Ε.Π. καθώς και Δημοτικό σχολείο, Γυμνάσιο και Γενικό Λύκειο. Πολιούχος του χωριού είναι ο Άγιος Δημήτριος.

 Απογραφές πραγματικού πληθυσμού (de facto) 
Απογραφή1951196119711981199120012011Πληθυσμός1.1461.3571.6701.6411.4261.269904

 Ορειβασία 
Σε απόσταση περίπου 12 χιλιόμετρα, στο Παναιτωλικό και στην τοποθεσία "Περιστέρι" και σε υψόμετρο 1.170 μέτρα, υπάρχει καταφύγιο, το οποίο κατασκευάστηκε το 2001 από τον Ορειβατικό Σύλλογο Αγρινίου, με πλήθος πεζοπορικών - ορειβατικών διαδρομών που προσφέρονται για επισκέψεις όλη τη διάρκεια του χρόνου. Υπάρχουν διαδρομές διαφόρων επιπέδων δυσκολίας και η ανάβαση σε πολλές κορυφές είναι σηματοδοτημένη από μέλη του Ορειβατικού Συλλόγου Αγρινίου.

 Δείτε επίσης 
Δήμος - Κοινότητα Παραβόλας

 Εξωτερικοί σύνδεσμοι 

Πύργος της Παραβόλας
Το αρχαίο Βουκάτιο στην Παραβόλα

 Παραπομπές 

Κατηγορία:Χωριά της περιφερειακής ενότητας Αιτωλοακαρνανίας